b"\n_START_ARTICLE_\nVanessa Hudgens\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nVanessa Anne Hudgens se je rodila v Salinasu, Kalifornija, Zdru\xc5\xbeene dr\xc5\xbeave Amerike, kot h\xc4\x8di pisarni\xc5\xa1ke uslu\xc5\xbebenke Gine (rojene Guangco) in gasilca Gregoryja Hudgensa. Med otro\xc5\xa1tvom je \xc5\xbeivela povsod po West Coastu - od Oregona do ju\xc5\xbene Kalifornije. Vzgojena je bila v duhu rimskokatoli\xc5\xa1ke cerkve in ima mlaj\xc5\xa1o sestro Stello, ki je tudi igralka. Ima zelo me\xc5\xa1ane korenine: po o\xc4\x8detovi strani ima za prednike ameri\xc5\xa1ke staroselce in Irce, po mamini pa Filipince, \xc5\xa0pance in Kitajce. Vsi njeni stari star\xc5\xa1i so bili po poklicu glasbeniki._NEWLINE_Z osmimi leti je Vanessa Hudgens za\xc4\x8dela prepevati v glasbenih gledali\xc5\xa1\xc4\x8dih in se pojavila v lokalnih produkcijah iger \xc4\x8carovnik iz Oza, Carousel, The Music Man, Pepelka in The King and I poleg drugih. Dve leti po za\xc4\x8detku svoje kariere se je z dru\xc5\xbeino preselila v Los Angeles, saj je dobila vlogo v neki reklami. Takrat je pri\xc4\x8dela hoditi na razne avdicije za vloge v filmih in na televiziji. Njena igralska kariera se je pri\xc4\x8dela, ko je imela petnajst let in od takrat dalje se je nekaj \xc4\x8dasa \xc5\xa1olala na \xc5\xa1oli Orange County High School of the Arts, kasneje pa se je \xc5\xa1olala doma s pomo\xc4\x8djo mentorjev.\n_START_SECTION_\n2003 - 2008: Serija filmov Srednje\xc5\xa1olski muzikal\n_START_PARAGRAPH_\nLeta 2003 je Vanessa Hudgens zaigrala v neodvisnem dramskem filmu Trinajstletnici, kjer je zaigrala Noel, najbolj\xc5\xa1o prijateljico glavnega lika (Tracy, zaigrala jo je Evan Rachel Wood). Film je prejel veliko pohval s strani filmskih kritikov, prejel je nominacijo za zlati globus in iztr\xc5\xbeil je ve\xc4\x8d kot 4 milijone $. Zatem je Vanessa Hudgens dobila vlogo Tintin v znanstveno-fantasti\xc4\x8dni avanturi Thunderbirds (2004). Na \xc5\xbealost film ni bil uspe\xc5\xa1en, saj je zaslu\xc5\xbeil zelo malo denarja, preko interneta pa je ob izzidu naletel na veliko kritik._NEWLINE_Pozno leta 2005 se je Vanessa Hudgens pojavila v televizijskih serijah Peter\xc4\x8dki, Still Standing, Paglavca v hotelu, The Brothers Garc\xc3\xada in Drake & Josh._NEWLINE_Pozno leta 2005 je Vanessa Hudgens dobila vlogo Gabrielle Montez v filmu Srednje\xc5\xa1olski muzikal poleg Zac Efron. Njen nastop ji je prislu\xc5\xbeil veliko nagrad in nominacij. Zaradi uspeha filma je BBC predvidel, da bo Vanessa Hudgens postala \xc2\xbbvelika zvezda\xc2\xab\xc2\xa0v Zdru\xc5\xbeenih dr\xc5\xbeavah Amerike._NEWLINE_Leta 2007 je Vanessa Hudgens ponovno odigrala vlogo Gabrielle Montez v nadaljevanju filma Srednje\xc5\xa1olski muzikal, Srednje\xc5\xa1olski muzikal 2. Virginia Heffernan iz revije TV Review je nastop Vanesse Hudgens opisala kot \xc2\xbbmat\xc2\xab, saj naj bi \xc2\xbb\xc5\xbearela kot pravi genij\xc2\xab._NEWLINE_Vanessa Hudgens je Gabriello Montez ponovno upodobila leta 2008, ko je zaigrala v filmu Srednje\xc5\xa1olski muzikal 3: Zadnji letnik. Za svoj nastop v tem filmu si je prislu\xc5\xbeila nagrado v kategoriji za \xc2\xbbnajljub\xc5\xa1o filmsko igralko\xc2\xab\xc2\xa0na podelitvi nagrad Kids Choice Awards leta 2009.\n_START_SECTION_\n2009 - danes: Po seriji Srednje\xc5\xa1olski muzikal\n_START_PARAGRAPH_\nPo seriji filmov Srednje\xc5\xa1olski muzikal je Vanessa Hudgens povedala, da se v prihodnosti namerava osredoto\xc4\x8diti na igranje in filme ter si \xc2\xbbvzeti premor\xc2\xab\xc2\xa0od njene kariere kot samostojne glasbene izvajalke. Zaigrala je stransko vlogo v glasbeni komediji Bandslam, ki je v kinematografih iz\xc5\xa1la 14. avgusta leta 2009. Vanessa Hudgens igra \xc2\xbbSa5m\xc2\xab, \xc4\x8duda\xc5\xa1ko petnajstletno u\xc4\x8denko prvega letnika srednje \xc5\xa1ole z neodkritimi talenti. Kljub temu, da je bil film Bandslam komercialno neuspe\xc5\xa1en, je Vanessa Hudgens za svoj nastop s strani filmskih kritikov prejela veliko pohval. David Waddington iz revije North Wales Pioneer je napisal, da Vanessa Hudgens \xc2\xbbizstopa od ostale igralske zasedbe, saj se ne more zliti skupaj z njimi in tako naredi konec neizogiben vse ve\xc4\x8djemu pri\xc4\x8dakovanju,\xc2\xab Philip French iz revije The Guardian pa jo je primerjal s Thandie Newton in Dorothy Parker._NEWLINE_Vanessa Hudgens je skupaj z mnogimi drugimi glasbeniki nastopila na 81. podelitvi nagrad Academy Awards. Vanessa Hudgens je kasneje svoj glas posodila enemu izmed likov televizijske serije Robot Chicken. Njeno sodelovanje prvi filmu Beastly, ki je temeljil na istoimenskem romanu Alexa Flinna, je bilo potrjeno zgodaj leta 2009. Zaigrala bo enega izmed glavnih junakov v filmu, Lindo Taylor, ki jo je sama opisala kot \xc2\xbblepotico\xc2\xab\xc2\xa0zgodbe, vendar ne na stereotipen na\xc4\x8din, saj ni taka, kot vsi menijo. Skupaj s soigralcem iz filma Beastly, Alexom Pettyferjem je bila Vanessa Hudgens prepoznana za eno izmed \xc2\xbbZvezd jutri\xc5\xa1njega dne\xc2\xab\xc2\xa0po mnenju revije ShoWest. Vanessa Hudgens je bila kasneje izbrana za igranje v akcijskem filmu Zacka Snyderja, Prikriti udarec - Beg pred resni\xc4\x8dnostjo, kjer je zaigrala Blondie, institucionalizirano dekle v azilu, ki bo iz\xc5\xa1el marca 2010._NEWLINE_Po ve\xc4\x8d letih se je Vanessa Hudgens vrnila nazaj v gledali\xc5\xa1\xc4\x8de, kjer je zaigrala Mimi v muzikalu Rent. Muzikal so igrali med 6. in 8. avgustom leta 2010 v Hollywood Bowlu. Njen nastop v tej gledali\xc5\xa1ki igri je prejel negativne komentarje, vendar je re\xc5\xbeiser igre, Neil Patrick Harris, branil svojo odlo\xc4\x8ditev za to, da je za vlogo izbral njo, z besedami: \xc2\xbbVanessa [Hudgens] je enkratna. Je prijateljica. Prosil sem jo, naj pride na avdicijo in nam nekaj zapoje, da bi se prepri\xc4\x8dal, da ima prave zarebrnice za to. In bila je zelo predana in zdela se mi je enkratna.\xc2\xab_NEWLINE_Oktobra 2010 so oznanili, da bo Vanessa Hudgens poleg Dwaynea Johnsona in Josha Hutchersona zaigrala simpatijo lika Josha Hutchersona v nadaljevanju filma iz leta 2008, Potovanje v sredi\xc5\xa1\xc4\x8de Zemlje. Film naj bi iz\xc5\xa1el leta 2011.\n_START_SECTION_\nGlasbena kariera\n_START_PARAGRAPH_\nVanessa Hudgens je podpisala pogodbo za snemanje glasbe z zalo\xc5\xbebo Hollywood Records. Septembra 2006 je izdala svoj prvi glasbeni album, naslovljen kot V. Album se je uvrstil na \xc5\xa1tiriindvajseto mesto lestvice Billboard 200 ter 27. februarja 2007 prejel zlato certifikacijo. Njen prvi singl,\xc2\xa0\xc2\xbbCome Back to Me\xc2\xab, je postal njen najuspe\xc5\xa1nej\xc5\xa1i singl na glasbenih lestvicah. Drugi singl iz albuma je nosil naslov\xc2\xa0\xc2\xbbSay OK\xc2\xab. Bralci revije Billboard so album V ozna\xc4\x8dili za sedmi najbolj\xc5\xa1i glasbeni album leta. Vanessa Hudgens je prejela nagrado v kategoriji za \xc2\xbbpreboj \xc5\xbeenske leta\xc2\xab\xc2\xa0na podelitvi nagrad Teen Choice Awards leta 2007._NEWLINE_Vanessa Hudgens je jeseni leta 2006 nastopila tudi na turneji High School Musical: The Concert, ki je potekala v ve\xc4\x8d dr\xc5\xbeavah. Nastopila je s pesmimi iz soundtracka filma Srednje\xc5\xa1olski muzikal ter s tremi pesmimi iz svojega prvega glasbenega albuma. Zapela je duet \xc2\xbbStill There For Me\xc2\xab\xc2\xa0skupaj s Corbinom Bleuom za njegov prvi glasbeni album._NEWLINE_Decembra 2007 je skupaj z mnogimi drugimi glasbeniki zapela Georgeu Bushu, ki je bil takrat \xc5\xa1e predsednik Zdru\xc5\xbeenih dr\xc5\xbeav Amerike, ter njegovi dru\xc5\xbeini na bo\xc5\xbei\xc4\x8dni prireditvi v muzeju National Building Museum v Washingtonu, D.C._NEWLINE_Njen drugi glasbeni album, Identified, ki je s strani glasbenih kritikov v glavnem prejel pozitivne ocene, je iz\xc5\xa1el 1. julija 2008 in takoj pristal na triindvajsetem mestu lestvice Billboard 200. Glavni singl albuma,\xc2\xa0\xc2\xbbSneakernight\xc2\xab, je zasedel oseminosemdeseto mesto na lestvici Billboard Hot 100 ter \xc5\xa1tiriindevetdeseto mesto na lestvici Australian Singles Chart. Prva samostojna turneja Vanesse Hudgens, Identified Summer Tour, se je pri\xc4\x8dela 1. avgusta 2008 in kon\xc4\x8dala 9. septembra istega leta.\n_START_SECTION_\nJavna podoba in zasebno \xc5\xbeivljenje\n_START_PARAGRAPH_\nVanessa Hudgens je visoka 1,60 m. Revija Us je napisala, da sta se Vanessa Hudgens in njen soigralec iz serije filmov Srednje\xc5\xa1olski muzikal, Zac Efron, \xc2\xbbprvi\xc4\x8d spoznala leta 2005 na snemanju filma Srednje\xc5\xa1olski muzikal ter se zaljubila kak\xc5\xa1ni dve leti kasneje.\xc2\xab Zaradi kemije so ju postavili v isto skupino \xc5\xbee na avdiciji za film Srednje\xc5\xa1olski muzikal. Par se je raz\xc5\xa1el decembra leta 2010._NEWLINE_Leta 2006 naj bi imela Vanessa Hudgens v lasti 2 milijona $ vredne uhane. Vanessa Hudgens je bila leta 2007 vklju\xc4\x8dena na seznam \xc2\xbbnajbogatej\xc5\xa1ih ljudi\xc2\xab\xc2\xa0revije Forbes, ki je bil objavljen na njihovi uradni spletni strani. Vklju\xc4\x8dena je bila tudi na njihov seznam \xc2\xbbnajbolje pla\xc4\x8danih mladih zvezd v Hollywoodu\xc2\xab. 12. decembra 2008 jo je revija Forbes uvrstila na dvajseto mesto njihovega seznama \xc2\xbbnajbolje pla\xc4\x8danih ljudi pod tridesetim letom,\xc2\xab\xc2\xa0saj naj bi tistega leta zaslu\xc5\xbeila 3 milijone $. Uvrstila se je na dvain\xc5\xa1estdeseto mesto lestvice \xc2\xbbnajprivla\xc4\x8dnej\xc5\xa1ih \xc5\xbeensk na svetu\xc2\xab\xc2\xa0revije FHM leta 2008, leta 2009 pa se je povzpela na dvain\xc5\xa1tirideseto mesto. Vanessa Hudgens je bila vklju\xc4\x8dena tudi na nekaj seznamov revije Maxim. V letih 2008 in 2009 se je uvrstila na seznam \xc2\xbb100 najlep\xc5\xa1ih ljudi na svetu\xc2\xab\xc2\xa0revije People._NEWLINE_Vanesso Hudgens zastopa agencija William Morris Agency. Vanessa Hudgens med drugim tudi promovira podjetje Neutrogena, leta 2008 pa je tudi sodelovala pri Sears kampanji ob \xc2\xbbvrnitvi v \xc5\xa1olo\xc2\xab. Bila je bila tudi govornica za izdelke podjetja Mark Ecko. Pozno leta 2009 je kon\xc4\x8dala dveletno pogodbo s podjetjem Mark Ecko. Vanessa Hudgens tudi redno sodeluje na prostovoljnih dobrodelnih aktivnostih, vklju\xc4\x8dno s tistimi za organizacije Best Buddies International, Lollipop Theater Network, St. Jude Children's Research Hospital in VH1 Save The Music Foundation. Je del albuma A Very Special Christmas Vol.7, ki je bil med drugim predvajan tudi na Olimijskih igrah. Vanessa Hudgens je del organizacije \xc2\xbbStand Up to Cancer (SU2C): Change The Odds\xc2\xab\xc2\xa0skupaj z drugimi mladimi Hollywoodskimi zvezdniki, kot so Zac Efron, Dakota Fanning, Kristen Bell in drugi._NEWLINE_6. septembra 2007 so preko spleta za\xc4\x8dele kro\xc5\xbeiti fotografije Vanesse Hudgens, na katerih je nekje pozirala v spodnjem perilu, drugod gola. Njen tiskovni predstavnik je v izjavi povedal, da so bile fotografije posnete privatno in da so se na internetu zna\xc5\xa1le po nesre\xc4\x8di. Vanessa Hudgens se je kasneje tudi sama opravi\xc4\x8dila in dejala, da je \xc2\xbbzaradi situacije zelo osramo\xc4\x8dena\xc2\xab\xc2\xa0in da ob\xc5\xbealuje, da je\xc2\xa0\xc2\xbb[te] fotografije sploh posnela\xc2\xab. Vanessa Hudgens je kasneje izdala izjavo, v kateri je dejala, da \xc5\xa1kandala v prihodnje ne namerava komentirati. Revija OK! je razmi\xc5\xa1ljala o tem, da Vanessa Hudgens zaradi fotografij ne bo sodelovala pri filmu Srednje\xc5\xa1olski muzikal 3: Zadnji letnik. Podjetje The Walt Disney Company je zanikalo te govorice z besedami: \xc2\xbbVanessa se je opravi\xc4\x8dila za to, kar je o\xc4\x8ditno slaba presoja. Upamo samo, da se je iz tega kaj nau\xc4\x8dila.\xc2\xab_NEWLINE_V avgustu 2009 so prek interneta ponovno pri\xc4\x8dele kro\xc5\xbeiti fotografije Vanesse Hudgens, na katerih je pozirala zgoraj brez. Tiskovni predstavniki Vanesse Hudgens fotografij niso komentirali, \xc4\x8deprav so njeni odvetniki zahtevali, da se fotografije umaknejo s spleta. Pozno leta 2009 je Vanessa Hudgens to\xc5\xbeila spletno stran \xc2\xbbwww.moejackson.com\xc2\xab\xc2\xa0zaradi objave fotografij, na katerih je pozirala gola, ki jih je z mobilnim telefonom na domu \xc2\xbbposnela sama\xc2\xab. Vanessa Hudgens je oktobra tistega leta opisala, kako so fotografije vplivale na njeno kariero, ko je povedala: \xc2\xbbKo me vpra\xc5\xa1ajo, \xc4\x8de bi se slekla v filmu, se jim, \xc4\x8de re\xc4\x8dem, da je to nekaj, pri \xc4\x8demur mi ni prijetno, zdi: 'Naklada\xc5\xa1, saj si to \xc5\xbee naredila!' \xc4\x8ce ni\xc4\x8d drugega, je vse skupaj \xc5\xa1e toliko bolj sramotno, ker je to zasebna stvar. Grozno je, da mi nekdo lahko naredi kaj tak\xc5\xa1nega. Ampak vsaj ljudje se lahko \xc4\x8desa nau\xc4\x8dijo iz moje napake.\xc2\xab_NEWLINE_Brian Schall je leta 2007 nazadnje to\xc5\xbeil Vanesso Hudgens zaradi \xc2\xbbkr\xc5\xa1enja pogodbe\xc2\xab; po mnenju Briana Schalla mu ni pla\xc4\x8dala dovolj za snemanje in pisanje pesmi. Brian Schall je trdil, da mu Vanessa Hudgens dolguje 150.000 $, saj ji je pomagal zaslu\xc5\xbeiti ve\xc4\x8d kot 5 milijonov dolarjev v njeni karieri. Vanessa Hudgens je dejala, da je bila oktobra 2005, ko je z njim podpisala pogodbo, \xc5\xa1e mladoletna, saj je imela takrat samo \xc5\xa1estnajst let. Vanessa Hudgens je vse obdo\xc5\xbebe Briana Schalla nazadnje 9. oktobra 2008 zanikala. Njen odvetnik je na sodi\xc5\xa1\xc4\x8du predlo\xc5\xbeil dokumente, v katerih je citiral kalifornijski dru\xc5\xbeinski zakon, ki \xc2\xbbdolo\xc4\x8da, da se manj\xc5\xa1o pogodbo lahko takoj razveljavi, \xc4\x8de jo podpi\xc5\xa1e mladoletna oseba (pod starostjo 18 let) ali kasneje v razumnem roku.\xc2\xab Leta 2008 je Vanesso Hudgens to\xc5\xbeil Johnny Vieira, ki je trdil, da mu dolguje dele\xc5\xbe svojih predpla\xc4\x8dil za njegove avtorske honorarje in trgovanje s prihodki v zameno za njegove usluge kot usluge mened\xc5\xbeerja. Johnny Vieira je Vanesso Hudgens obto\xc5\xbeili, da je zapustila svojo skupino talentov takoj, ko je postala komercialno ime v obdobju slave filmov iz serije Srednje\xc5\xa1olski muzikal. Primer so za\xc4\x8deli obravnavati maja leta 2009."